juni 2015 – Den grønne Have
Hop til indhold
Den grønne Have
– hvor vi dyrker tanker om en bæredygtig fremtid, specielt om transportløsninger
Menu og widgets
Søg
Søg efter:
Emner
3d printing
Alternativet
Bæredygtig transport
Delebiler
Elbiler
Samkørsel
Deleøkonomi
Frederiksberg
Ikke kategoriseret
Mad&Vin
Politik
Stort og småt
Tidligere indlæg
februar 2017 (4)
januar 2017 (1)
november 2016 (2)
september 2016 (1)
august 2016 (2)
juli 2016 (3)
april 2016 (1)
februar 2016 (1)
januar 2016 (1)
december 2015 (2)
november 2015 (3)
oktober 2015 (2)
september 2015 (1)
august 2015 (1)
juni 2015 (1)
maj 2015 (1)
marts 2015 (1)
december 2014 (4)
november 2014 (3)
oktober 2014 (2)
september 2014 (1)
august 2014 (1)
juli 2014 (3)
juni 2014 (1)
maj 2014 (4)
april 2014 (5)
marts 2014 (2)
februar 2014 (1)
januar 2014 (3)
december 2013 (2)
oktober 2013 (2)
september 2013 (2)
august 2013 (2)
juli 2013 (3)
juni 2013 (6)
maj 2013 (2)
april 2013 (3)
marts 2013 (1)
februar 2013 (4)
januar 2013 (4)
oktober 2012 (2)
august 2012 (2)
juli 2012 (2)
juni 2012 (3)
maj 2012 (1)
april 2012 (3)
marts 2012 (2)
februar 2012 (4)
januar 2012 (2)
november 2011 (5)
oktober 2011 (8)
september 2011 (1)
Seneste kommentarer
Søren Have til Rejsekort er ikke for børn
Tomas Dissing til Rejsekort er ikke for børn
Søren Have til Vil de faste kunder tjekke helt ud af Rejsekort?
Søren Have til Vil de faste kunder tjekke helt ud af Rejsekort?
Søren Have til Hvem laver et grønt rejsebureau?
Søren Have på Twitter
Follow @SorenHave
Kategorier
3d printing Alternativet Bæredygtig transport Delebiler Deleøkonomi Elbiler Frederiksberg Ikke kategoriseret Mad&Vin Politik Samkørsel Stort og småt
Abonner på denne blog
Indtast din emailadresse for at modtage en email når der er nye indlæg (eller følg mig på Twitter):
Disclaimer
Selvom flere af mine indlæg (specielt dem om grøn transport) bygger på viden og indsigt erhvervet gennem mit arbejde ved PA Consulting Group (2008-2014) og Rambøll (2015-), betyder dette ikke nødvendigvis at de fremsatte holdninger og meninger er at opfatte som mine arbejdsgiveres.
Copyright
© 2011-2016 Søren Have
Måned: juni 2015
P-regler for elbiler: Det er ikke nemt
For nylig var der høring af bekendtgørelse om parkering på offentlige veje som udmønter dele af den nye vejlov. En af de vigtigste ændringer var at gøre det lovligt at differentiere P-takster af miljøgrunde. Dvs. at muliggøre gratis parkering for elbiler.
Som jeg tidligere har beskrevet, er dette dog ikke uden problemer da folk kan opfatte ladepladser som reserveret og gratis parkering til elbiler, i stedet for steder hvor det er meningen man holder for at lade.
Jeg afgav derfor følgende høringssvar:
Kære [VD-medarbejder].
Som jeg forstår det. er ændringen af vejlovens par 90 i høj grad foranlediget af ønsket om at fremme elbiler (og andre lav-emissions køretøjer).
Som elbilist, bosat på Frederiksberg støtter jeg selvfølgelig dette, men vil gerne komme med nogle – finder jeg – vigtige bemærkninger til bekendtgørelsen (og loven).
I forhold til offentlig parkering spiller to ting ind i forhold til elbiler:
1. Gratis parkering (generelt) for elbiler kan bruges som økonomisk incitament for at få folk til at skifte til elbil
2. Parkeringspladser kan (med vejmyndigheds tilladelse) omdannes til offentlige ladepladser.
ad 1: Som jeg forstår par 90 adresserer den pkt 1, i og med den giver vejmyndighed mulighed for generelt at reducere P-afgifter med henvisning til f.eks. miljø.
ad 2: Ved samtale med P-vagter på Frederiksberg har jeg fået oplyst at den nuværende lovgivning ikke hjemler at der gives bøde til biler som holder på en P-plads med ladestandere uden at bilen har sat ladestik i. Dette er et stort problem da benzinbiler jævnligt holder på ladepladserne, og endda også elbiler uden isat stik (dette er faktisk et stigende problem i Oslo). Og som jeg læser den nye par 90, løses dette problem ikke.
Denne situation er uholdbar. Specielt for borgere i lejligheder (som jeg selv) som må forlade sig på at kunne komme til at lade på ladestandere på offentlig område. Men også for de operatører som har bekostet opsætning af ladestanderne i forventning om omsætning.
Ladepladser bør ikke ses som parkering reserveret elbiler, men som tankstationer. (Man parkerer jo heller ikke foran standeren på en benzintank.)
Der bør derfor indføres hjemmel i stil med følgende forslag: "Hvor vejmyndigheden har givet tilladelse til installation af elladestationer på offentlig parkeringsareal kan vejmyndigheden forbeholde dette til elbiler med isat ladestik. Under forudsætning af tydelig skiltning heraf, kan vejmyndigheden ved overtrædelse udstede kontrolafgift svarende ulovlig parkering."
Dette kan evt ske med henvisning til Vejlovens par 88, stk 6.
Jeg håber du forstår den beskrevne problemstilling, ellers uddyber jeg gerne.
Mvh, Søren Have
Dagen efter afsendelsen af høringssvaret oplevede jeg meget a propos at jeg ikke kunne komme til at lade. Clevers app viste ledige stik, men den kunne i sagens natur ikke vise at pladserne var optaget af to  biler (her benzin, men har også oplevet det med elbiler, desværre):
Forslag til @CLEVER_dk m.fl: Sæt RFID-føler på #elbil-pladserne der registrerer om der holder en bil (uden stik i). pic.twitter.com/1Wt25shqrJ
— Søren Have (@SorenHave) April 30, 2015
Jeg har jo tidligere harcelleret over samme situation i Århus, men ser så i fredags at nu vil de (snart) rette op på problemet:
Artikel fra GO (juni 2015) om kommende nye regler for elbil-parkering i Århus
Først så tænkte jeg at 3-timers grænsen lyder fint – sikrer netop mod brug af pladsen som parkering mere end ladeplads.
Men hvad så med folk der bor i byen, og skal lade natten over på denne stander – skal de så flytte bilen om aftenen/natten? Nej, selvfølgelig ikke. Så derfor foreslår jeg følgende regler + skiltning vedrørende elbiler i bymæssigt område:
Regel om adgang: Parkering på offentligt areal hvor der er opsat ladestandere til elbiler, må kun ske med isat ladestik. Uanset bilens opladningsgrad, må parkeringen ikke vare over 3 timer i tidsrummet 8.00 til 19.00. Dvs, ved ankomst kl 16.00 eller senere kan man holde til næste morgen kl. 8.00.
Regel om satser: Kommuner kan vælge at give nedslag i sædvanlige parkeringssatser (både P-billetter og licenser) for elbilister. Hvis dette sker, skal det gælde alle P-pladser i et givent område. Ikke kun de som har opsat ladestandere til elbiler.
Skiltning: Bekendtgørelse om vejafmærkning bør ændres så der for skiltet UE 33,4 står at det "angiver, at parkeringsarealet kun må benyttes til parkering af elbiler med isat ladestik". Så kan skiltet se ud som følger:
Eksempel på skiltning af foreslåede regler.
Voila!
Udgivet i 7. juni 20157. juni 2015Kategorier Bæredygtig transport, Elbiler, Politik1 Comment
Drevet af WordPress